Det var en produktionslinje med Polyethylen-rør, som blev beskadiget ved branden på plast fabrikken Uponor i Hadsund søndag aften. Rørene bruges til vand- og afløb. Direktør Mads Isager oplyser til TV2/Nord, at skaderne på produktionslinjen er så omfattende, at han regner med, at rørene først kan produceres i Hadsund igen om seks til ni måneder. I mellemtiden har Uponor en produktionslinje i Sverige, som kan tage over. Resten af produktionen forventer han vil komme i gang igen i løbet af en til to uger. I øjeblikket sidder fabrikkens 130 medarbejdere og bliver orienteret om konsekvenserne af aftenens brand. Ved 21.30 tiden lød alarmen, en hurtig indsats af brandfolkene forhindrede ilden at brede sig.  Ingen mennesker kom noget til i forbindelse med branden.

Referat:
Der er ved at være overblik over skaderne efter brand på plast-fabrik i Hadsund.